# Basilica di San Francesco (Assisi)

### Fra Wikipedia, den frie encyklopædi

San Francesco basilikaen hæver sig over det sammenbyggede kloster, Sacro Convento
San Francesco med indgang til underkirken nedenfor trappen og til overkirken fra gavlen ovenfor

Basilica di San Francesco (Den hellige Frans' basilika) er gravkirke for Frans af Assisi og hovedkirke for den gren af franciskanerordenen, der kaldes konventualerne. Den ligger i Assisi, Italien.

Den hellige Frans af Assisi døde den 3. oktober 1226. Allerede i 1227 blev han helgenkåret. Lederen af franciskanerordenen var broder Elias, som straks gik i gang med at bygge en kirke til at rumme helgenens jordiske rester. Allerede i 1230 kunne de overflyttes til den nybyggede kirke, hvor dog færdiggørelse og kunstnerisk udsmykning fortsatte længe endnu. Kirken blev bygget i to planer: en lav og dunkel underkirke og en høj og lys overkirke. Under højalteret i underkirken blev Frans begravet. Senere er der udgravet en kryptkirke omkring helgengraven, som indtil da havde været utilgængelig, idet broder Elias frygtede at nabobyer, især Perugia, skulle forsøge at sætte sig i besiddelse af de værdifulde relikvier med våbenmagt.

San Francesco kirken er udsmykket af tidens bedste kunstnere, heriblandt Cimabue, Simone Martini, Pietro Lorenzetti og ganske særligt Giotto, som på væggene i overkirken har malet en serie billeder fra Frans' liv.

Se også galleriet »Basilica di San Francesco (Assisi)« i Wikimedia Commons

Hentet fra "http://da.wikipedia.org../../../b/a/s/Basilica_di_San_Francesco_%28Assisi%29_3f60.html"

Kategorier: Franciskansk | Domkirker | Italien | Italienske kirker

##### Views

- Artikel
- Diskussion
- Nuværende version

##### Søg

##### Andre sprog

- Deutsch
- English
- Français
- Magyar
- Italiano